Odense Adresse-Contoirs Efterretninger, 1830-12-10
Den 30te udstædte Præsidenten Statsminister, Greve af Sobolewski og Finantsministeren Fyrst Lubecki en Proklamation i Hs. keiserligekongelige Majestæts Navn, hvorved der oprettedes et nyt Administrationsraad, bestaaende af følgende Personer: Fyrst Senator Woivod Michael, Radziwill, Senator Kastellan Michael Kokanowski, Senator Kastellan Grev Ludvig Par, Senatsekretair Julian, Niemeewies og General Joseph Chlopicki, hvilken sidste har overtaget befalingen over Tropperne i Staden. Warschaus Jndvaanere stode under Vaaben den hele Dag, og om Eftermiddagen begyndte Nationalgarden, som havde stillet sig under Grev Lubienskis befaling, at organisere sig. Boutikerne vare lukkede. Siden have, saavidt Manveed, de russiske Tropper forholdt sig rolige, og de pohlske Jnfanterie= og Kavallerieregimenter, som staae i de forskjellige Voivodskaber, have faaet Ordre til, i al Hast at begive sig til Warschau. Hovedgaderne ere besatte med Kanoner. Amortisations=Kommissionen for Statsgielden har stillet Bankens offentlige Formue, som den 30te er bleven forseglet, under Borgernes og Militairets umiddelbare Varetægt. Allerede den 29de om Aftenen Kl. 9 vare Geværer, Pistoler og Sabler i Tusindviis i Folkets Hænder. Nogle Regimentskommandeurer, som vilde opretholde Roligheden, bleve bestandig trængte tilbage, og fandt tildeels Døden. Slottet Belvedere og Kavalleriets Kaserner skulle være ødelagte, iøvrigt har Træfningen været blodigst i Alleen og ved Alexanderkirken. Den Warschauer Statstidende melder videre under 1 Decbr.: "Da vi vilde meddele Publikum Gaarsdagens øvrige Begivenheder, erfarede vi, at alle vore Trykkere havde sluttet sig til Folkebevægelserne, og af denne Grund kunde intet Nummer af vor Tidende udkomme. Garde-Jægerregimentet til Hest blev igaar Morges angrebet af Folket under Anførsel af en Fændrik, og da Jnfanteriet og Garde-Artilleriet til Hest ilede til Hjelp, maatte bemeldte Regiment og de russiske Tropper trække sig tilbage, De sidste forlode Byen, efterat de havde faaet befaling, ikke at gjøre videre Angreb. Ved denne Leilighed faldt Kapitain Skarsewski og Baron v. Sag. Under Kampen saa Man Qvinder i Hobetal at strømme til Folkemassen med Vaaben i Hænderne. Den offentlige Sikkerhed er overdraget til den nyoprettede Nationalgade. Foruden Militairet befinde 30,000 Mennesker af alle Stænder sig under Vaaben. Det nye Administrationsraad har igaar holdt sit første Møde i den kongelige Statholders Palads. Endeel af Nationalgarden har i sidste Nat patrouilleret i Gaderne. De her tilbageblevne Russer ere anbefalede til Nationalærens Beskyttelse. De Forandringer, som ere foretagne i Administrationsraadet, ere foranledigede ved de tilstædeværende Deputeredes Forestillinger om den almindelige Utilfredshed, med den forrige Sammensætning. Den nye Politiepræsident v. Wegrecki har udstædt en Opfordring til Rolighed. Efterretninger fra Warschau af 2 Decbr. sige, at foregivne Misbrug af nogle Øvrighedspersoner var Skyld i de stedfundne Uroligheder, at Storfyrst Constantin fandt det passende at give de russiske Tropper, 9000 Mk. i Tallet, Befaling til at forlade Staden, og at Administrationsraadets Proklamation af 50 Novbr. havde atter bragt fuldkommen Orden og Rolighed tilveie. Endnu bemærkes, at Raadet som er sammensat af pohlske Ministre og nogle af Landets meest udmærkede Mænd, kun udstæder sine Beslutninger gi Hs. Maj. Keiseren over alle Russer og Kongen af Pohlens Navn.